লন্ডনভিত্তিক দৈনিক ফিন্যান্সিয়াল টাইমসের একটি প্রতিবেদনে ক্ষুব্ধ প্রতিক্রিয়া জানিয়েছে পাকিস্তান ও চীন। পাক সরকারের কয়েকজন মন্ত্রীর বরাতে পত্রিকাটি বলেছে, ওয়ান বেল্ট, ওয়ান রোড উদ্যোগের বেইজিংয়ের সঙ্গে বেশ কয়েকটি চুক্তি নিয়ে নতুন করে আলোচনায় বসার কথা ভাবছে পাকিস্তান। দেশটির দ্য এক্সপ্রেস ট্রিবিউন পত্রিকা জানিয়েছে, চীনকে পাকিস্তান নিশ্চিত করেছে- অর্থনৈতিক করিডোর প্রকল্প থেকে পিছু হটার সুযোগ নেই। এটি তাদের জাতীয় অগ্রাধিকার। পাক প্রধানমন্ত্রীর বাণিজ্য ও বস্ত্রবিষয়ক উপদেষ্টা আবদুল রাজ্জাক দাউদের উদ্ধৃতি দিয়ে ফিন্যান্সিয়াল টাইমস (এফটি) জানিয়েছে, চীন-পাকিস্তান অর্থনৈতিক করিডোর নিয়ে আগের সরকার একটি বাজে আলোচনা করেছে। তারা সঠিকভাবে তাদের হোমওয়ার্ক করেনি। এসএএম।